Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: szóló, 4/1996. (I. 18.) Korm. rendelet szerinti közgazdász
Paragraph Index: 646

5. A képzés főbb tanulmányi területei A továbbképzésben oktatandó ismeretkörök alapvetően az alábbi területekre tagozódhatnak: 5.1. Általános közgazdasági, menedzsment társadalomtudományi és módszertani ismeretek A szakirányú továbbképzési szak jellege és az előképzettség típusa és szintje szerint közgazdaságtan (makroökonómia, mikroökonómia és nemzetközi közgazdaságtan), gazdaság-, illetve külgazdaság-politika, EU-ismeretek, pénzügyek, számvitel, jog, vállalati gazdaságtan, a szociológia, politológia, kommunikáció, pszichológia, továbbá matematika, statisztika, szervezés illetve az informatika és számítástechnika tárgyköreiből legalább 3—4 tantárgy oktatása a képzési idő 25—35%-ában. 5.2. Szakhoz kapcsolódó ismeretek A képzéshez közvetlenül kapcsolódó tárgyak (a képzési idő 65—75%-a) a 2. és 3. számú mellékletben az egyes szakok képesítési követelményeiben meghatározottak szerint. 5.3. Szakhoz kapcsolódó szakirányú ismeretek A hallgatók gyakorlati ismereteinek és koncentrálásának elmélyítése céljából, a szakhoz kapcsolódó ismereteken belül, szakirányok kínálhatók, a képzési idő 10%-ában.

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes